# Vedtekter for Hammerfest Arbeiderparti

|  |  |
| --- | --- |
| §1 Formål |  |
| Kommunepartiene skal i samarbeid med partiavdelingene arbeide for Arbeiderpartiet etter de retningslinjer som partiet har lagt fram i program, vedtekter og vedtak. |  |
| §2 Organisasjonens oppbygging |  |
| Det er Arbeiderpartiets medlemmer i en kommune som danner partiavdelinger og kommunepartiet. |  |
|  |  |
| Medlemsmøtet eller representantskapet er kommunepartiets høyeste organ mellom årsmøtene. |  |
|  |  |
| Det er årsmøte i kommunepartiet som avgjør kommunepartiets organisasjonsoppbygging/ lags-struktur. |  |
|  |  |
| Er det flere partiavdelinger i samme bydel kan disse danne et bydelsparti. Bydelspartiets navn skal være Arbeiderparti med bydelens navn foran. Kommunepartiet utarbeider retningslinjer for disses arbeid. |  |
|  |  |
| I kommunepartier som har representantskapsordning skal representantskapet bestå av representanter fra partiavdelingene. Det kan vedtektsfestes et fast antall medlemmer i representantskapet. Alle avdelinger skal sikres en representant og representasjonen for øvrig skal beregnes proporsjonalt ut fra avdelingenes medlemstall pr. 31.12. det foregående år. |  |
| §3 Årsmøter |  |
| Til årsmøtet i kommunepartiene inviteres alle medlemmer med tale- og forslagsrett. Alle  med minst en måneds medlemskap,  som har betalt kontingent for inneværende periode, har stemmerett og kan velges til tillitsverv i partiet.  Møtet kunngjøres minst fire uker før det avholdes. Årsmøtet behandler årsmelding fra styret, avdelingene, kommunestyregruppa m.v. Videre behandles regnskap, innkomne forslag og valg i samsvar med kommunepartiets vedtekter. |  |
|  |  |
| Forslag som partiavdelingene ønsker behandlet på årsmøtet, må sendes partistyret senest to uker før årsmøtet. Styrets medlemmer har ikke stemmerett på årsmøtet ved behandling av beretning og regnskap. |  |
|  |  |
| Ekstraordinært årsmøte avholdes når medlemsmøtet bestemmer det, eller når partiavdelinger som utgjør minst 2/5 av medlemmene ber om det. Ekstraordinært årsmøte skal kunngjøres minst fire uker før det skal avholdes, og møtet kan kun behandle de saker som det fremgår av saklista ved kunngjøring om ekstraordinært årsmøte. |  |
|  |  |
| §4 Medlemsmøtet/representantskapet |  |
| Medlemsmøtet eller representantskapet er kommunepartiets høyeste myndighet mellom årsmøtene. Det tar avgjørelser i alle saker som ikke er tillagt partistyret eller kommunestyregruppa. |  |
|  |  |
| Et kommuneparti bør ha medlemsmøte som øverste organ mellom årsmøtene. For at et kommuneparti kan etablere eller videreføre ordning med representantskap skal det være minst fem aktive partiavdelinger i kommunepartiet. |  |
|  |  |
| Medlemsmøter eller representantskapsmøter skal holdes så ofte styret bestemmer det, når kommunestyregruppa ber om det, eller når partiavdelinger som representerer minst 2/5 av medlemmene ber om det. |  |
|  |  |
| **Medlemsmøtet** I kommunepartier hvor medlemsmøtet er det høyeste organ mellom årsmøtene, har Alle  med minst en måneds medlemskap, i kommunepartiet som har betalt kontingent for inneværende periode, har  stemmerett i medlemsmøtet. Medlemmer av partiets kommunestyregruppe skal ta del i medlemsmøtet.  Når medlemsmøtet behandler kommunale saker, skal kommunestyregruppafremme innstilling i den enkelte sak. |  |
| **Representantskapet** I kommunepartier hvor representantskapet er det høyeste organ mellom årsmøtene, kan det vedtektsfestes et fast antall medlemmer i representantskapet. Alle partiavdelinger skal sikres en representant og representasjonen for øvrig skal beregnes proporsjonalt ut fra avdelingenes medlemstall pr. 31.12. det foregående år.  Alle partiavdelinger (herunder AUF-lagene) skal i god tid før årsmøtet velge representanter til representantskapet for kommende arbeidsår.  Medlemmer av partiets kommunestyregruppe har rett til å ta del i representantskapets behandling av kommunale saker. De har da tale- og forslagsrett. Før slike saker legges fram for representantskapet, skal kommunestyregruppa fremme innstilling i den enkelte sak. Om kommunepartiet bestemmer det, kan kommunale saker behandles i fellesmøter av representantskapet og kommunestyregruppa. I så fall har både representantskapets og kommunestyregruppas medlemmer stemmerett. |  |
|  |  |
| §5 Styret |  |
| 1. Kommunepartiets styre består av 9 medlemmer. Blant disse er leder, nestleder, kasserer, medlemsansvarlig, sekretær og kvinnekontakt. Kvinnekontakten skal ha ansvar for kvinnenettverket i kommunepartiet. |  |
| 1. AUF i kommunen tiltrer styret med ett medlem som har tale-, forslags- og stemmerett. Der det er flere AUF-lag i kommunen, velges AUFs representant av et felles styremøte. |  |
| 1. Partistyret skal lede partiarbeidet i kommunen og sikre en god kontakt mellom partiets kommunegrupper og partiavdelingene. Lederen i kommunestyregruppa skal ta del i partistyrets møter. |  |
| I Hammerfest Arbeiderparti, tiltrer følgende styremøtene med tale- og forslagsrett:  Ordfører, varaordfører, utvalgsledere,  (når disse kommer fra Arbeiderpartiet), gruppeleder i kommunestyret og faglig/politisk kontakt.  Også varamedlemmer innkalles med tale og forslagsrett.  Partistyret skal lede partiarbeidet i kommunen og sikre en god kontakt mellom partiets kommunegrupper og partiavdelingene.  Samepolitisk kontakt tiltrer styret med fulle rettigheter. |  |
| 5. Kommunepartiet skal ha følgende faste utvalg:Kvinnepolitisk utvalgI tillegg kan det opprettes ad-hoc-utvalg. Leder for disse utvalg tiltrer styret med tale- og forslagsrett. |  |
| 6. Hovedregelen er at representantene skal møtes fysisk. Det er åpnet for å delta via videokonferanse. |  |
| **§ 6 Nominasjon til kommunestyrevalg** |  |
| 1. Fylkespartiets styre fastsetter tidsfrister for nominasjonsprosessen foran kommunestyrevalg. |  |
| 1. Medlemsmøtet eller representantskapet velger en nominasjonskomité på minst fem medlemmer med varamedlemmer, etter forslag fra partistyret. |  |
| 1. Partistyret ber medlemmene/partiavdelingene innen en fastsatt frist å sende nominasjonskomiteen forslag på medlemmer de ønsker nominert. |  |
| 1. Nominasjonskomiteen utarbeider et foreløpig forslag til liste, som offentliggjøres for medlemmene og sendes partiavdelingenetil behandling. Listeforslaget skal også omfatte forslag på ordfører, varaordfører og byrådslederkandidat (i de tilfeller hvor det er parlamentarisk styre i kommunen). |  |
| 1. Medlemmene/partiavdelingene skal innen en nærmere fastsatt tidsfrist sende sine endringsforslag til nominasjonskomiteen. |  |
| 1. Medlemsmøtet eller representantskapet foretar den endelige nominasjon på et eget nominasjonsmøte*.* Nominasjonskomiteen legger fram sitt endelige forslag til liste, der det er innarbeidet de endringsforslag som komiteen har sluttet seg til. Før det tar fatt på selve nominasjonen, fastsetter nominasjonsmøtet hvor mange som skal utheves. Nominasjonsmøtet nominerer først ordførerkandidat, varaordførerkandidat og byrådslederkandidat (i de tilfeller hvor det er parlamentarisk styre i kommunen). De skal stå først på valglista og utheves. |  |
| 1. Kommunepartiet kan foreta nominasjon av ordførerkandidat, varaordførerkandidat og byrådslederkandidat (i de tilfeller hvor det er parlamentarisk styre i kommunen) før resten av lista nomineres. Kommunepartiet skal i så fall ha fastsatt dette som en del av nominasjonsprosessen. Forhåndsnominasjonen skal foretas av medlemsmøtet eller representantskapet. Nominasjonskomiteens innstilling til disse plassene må bekjentgjøres før møte. Nominasjon av disse plassene er å anse som endelig og kan ikke tas opp igjen på nominasjonsmøtet der nominasjon av de øvrige plassene på lista skal foretas. |  |
| 1. Partiets kommunevalgprogram må sluttbehandles før nominasjon finner sted. Ved forhåndsnominasjon av ordførerkandidat, varaordførerkandidat og byrådslederkandidat (i de tilfeller hvor det er parlamentarisk styre), må ikke kommunevalgprogrammet sluttbehandles før disse er nominert. |  |
| 1. Rådgivende avstemning over kandidater kan holdes, før nominasjonskomiteen fremmer sitt første nummererte listeforslag. |  |
|  |  |
| §7 Kommunestyregruppene |  |
| 1. Styret i kommunepartiet skal umiddelbart etter et kommunestyrevalg innkalle partiets representanter i det nye kommunestyret til et fellesmøte med partistyret for å konstituere kommunestyregruppa. |  |
| 1. Partistyret og gruppestyret innstiller i fellesskap overfor medlemsmøtet på partiets kandidater til formannskapet og andre kommunale styrer, utvalg og råd. |  |
| 1. Medlemsmøtet/representantskapsmøtet eller styret gir fullmakt til en forhandlingsdelegasjon som på vegne av kommunepartiet skal forhandle frem posisjoner i forkant av konstituering av kommunestyret. Partiets ordførerkandidat/byrådslederkandidat skal være en del av forhandlingsdelegasjonen. Fullmakten skal gi rammer og strategi for forhandlingene. Forhandlingsdelegasjonen skal legge frem innstilling som behandles av medlemsmøtet/ representantskapsmøtet i kommunepartiet. |  |
| 1. Kommunestyregruppa skal i samarbeid med partistyret arbeide etter partiets program, vedtekter og vedtak. Gruppa er ansvarlig overfor kommunepartiet. |  |
| 1. Kommunepartiets leder eller to andre styremedlemmer utpekt av partistyret tiltrer kommunestyregruppa med tale-, forslags- og stemmerett.   AUF’s leder eller to andre utpekt av AUF tiltrer kommunestyregruppa med forslags- og talerett.  Kommunepartiets leder eller annet styremedlem utpekt av styret tiltrer formannskapsgruppa med fulle rettigheter. |  |
| 1. Gruppa holder møter så ofte det trengs og skal foran hvert møte i kommunestyret gå gjennom møtets saksliste. |  |
| 1. Det føres protokoll på gruppas møter. Gruppa legger fram en årsmelding for årsmøtet i kommunepartiet. |  |
| 1. Vedtak i kommunestyregruppa eller kommunepartiet v/ årsmøtet, medlemsmøtet eller representantskapsmøtet er bindende ved behandling i kommunestyret dersom det behandlede organ ikke har vedtatt noe annet. |  |
| 1. Den som er inhabil i en sak som skal behandles i fylkesting eller kommunestyre og/ eller har personlige eller familiære interesser (økonomiske, forretningsmessige mv.) i en sak som behandles i partiets organer eller i kommunestyregruppe, fylkestingsgruppe mv. er å anse som inhabile i partiets behandling. |  |
| 1. Partiets representanter i kommunale styrer og utvalg skal danne grupper. Disse gruppene skal organiseres og arbeide etter de regler som er trukket opp for kommunestyregruppa i foregående punkt 4 - 9. |  |
| 1. Partistyret skal i samarbeid med styret for kommunestyregruppa sørge for at det blir holdt fellesmøter av partiets representanter i kommunale styrer og utvalg. Dette skal fremme godt og planmessig samarbeid mellom gruppene. |  |
| 1. Kommunale saker skal behandles av medlemsmøtet eller representantskapet når styret for kommunestyregruppa ber om det, når et flertall i kommunestyregruppa krever det, når partistyret bestemmer det, eller når medlemsmøtet eller representantskapet ber om det. |  |
| §8 Revisjon |  |
| Årsmøtet velger to revisorer med vararevisorer. Disse reviderer regnskapet og gir innberetning til årsmøtet og til fylkespartiet. |  |
| §9 Kontingenten |  |
| Kommunepartienes andel av kontingenten fastsettes av landsmøtet. |  |
|  |  |
| §10 Vedtekter |  |
| Vedtektene for kommunepartiet vedtas av årsmøtet. De skal bygge på Arbeiderpartiets vedtekter og retningslinjer og må ikke stå i strid med dem. For å være gyldige må vedtektene godkjennes av styret i vedkommende fylkesparti. De skal inneholde en bestemmelse om at kommunepartiets eiendeler skal tilfalle vedkommende fylkesparti dersom kommunepartiet blir oppløst. Når vedtak om oppløsning er fattet, skal økonomiske disponeringer og bevilgninger godkjennes av fylkespartiet. Det er ikke anledning til å foreta utdeling av gjenværende midler til medlemmene. |  |
|  |  |
| §11 Rådgivende uravstemning |  |
| 1. Medlemsmøtet eller representantskapet kan vedta å søke råd i viktige politiske og organisatoriske saker i form av rådgivende uravstemning blant partiets medlemmer. |  |
| 1. Styret har ansvaret for at det utarbeides et beslutningsgrunnlag som i tilstrekkelig grad belyser saken som skal avgjøres. |  |
| 1. Kommunepartiets styre har ansvaret for at uravstemningen gjennomføres på en forsvarlig måte, etter nærmere retningslinjer fastsatt av medlemsmøtet eller representantskapet. |  |
| 1. Vurdering av rådgivende uravstemning skal alltid gjøres i forkant av sakers behandling. |  |
|  |  |
| §12 Kvinnekontakt på kommunenivå |  |
| Organisering av kvinnenettverket på kommunenivå reguleres av retningslinjene for Arbeiderpartiets kvinnenettverk. |  |
|  |  |